Boervrou met plofstof betrapCornelia de Wet. Foto: Volkstaat.net ŉ Boervrou wat vermoedelik aan die plaaslike Boeremag verbind word, is op haar plaas in Carolina op aanklagtes van die onwettige besit van ammunisie en plofstof in hegtenis geneem. Beeld berig die polisie het Dinsdag ŉ klopjag op Cornelia de Wet se plaas uitgevoer. In ŉ verklaring sê die polisie hulle ondersoek ’n geruime tyd bewerings wat met terrorisme en hoogverraad verband hou. Die polisie het op R1-, .22- en haelgeweerpatrone, glo van Portugese oorsprong, beslag gelê. Hulle het ook slagdoppies en Cortex-knaldraad gekry. Luitenant-kolonel Leonard Hlathi het bevestig dat sy in hegtenis geneem is en dat sy Woensdag in die hof op Carolina verskyn het. Hy wou nie meer inligting bekend maak nie. De wet moet Woensdag weer in die hof verskyn.